както на първоначалния, така и на изменения план за мониторинг, и че следва да се документират и двата резултата от мониторинга.
 (4)С оглед осигуряването на точен мониторинг на пораждащите емисии потоци, свързани с подаван в газопреносна мрежа биогаз, трябва да се приемат подобрени и по-строги правила за определяне на данните за дейността от биогаз. По-конкретно, определянето на фракцията на биомасата следва да зависи от действителното закупуване на биогаз от оператора и следва да се избягва всяко потенциално двойно отчитане на един и същ биогаз от различни потребители. Въз основа на опита, натрупан в прилагането на методиката за определяне на фракцията на биомасата в природния газ от газопреносна мрежа, Комисията ще оцени необходимостта от преразглеждане на тази методика.
 (5)Поради типичните административни и практически процедури на летищата е трудно да се установи в кое въздухоплавателно средство е физически доставена дадена партида гориво. Тъй като авиационните горива са еднородни в техническите си спецификации, уместно е да се позволи прилагането на подход за мониторинг на зареждането с биогорива въз основа на данни за закупуването, стига да са спазени съответните изисквания, определени в членове 29, 30 и 31 от Директива (ЕС) 2018/2001.
 (6)От съображения за последователност закръгляването на данните за емисиите на парникови газове следва да се приведе в съответствие с начина на закръгляване на проверените емисии в Регистъра на ЕС, създаден в съответствие с член 19 от Директива 2003/87/ЕО.
 (7)За да се намали административната тежест за операторите, които използват някои материали от смесени процеси, разграничението между неорганичен въглерод, предимно под формата на карбонати, и органичен въглерод следва при възможност да се избягва. За да се съгласува общата лабораторна практика с терминологията на различните видове пораждащи емисии потоци, е уместно всички форми на въглерод да се включат в един и същ подход за емисиите от технологични процеси. Поради това когато е възможно следва да се разреши анализът на общия въглерод на даден материал вместо разделното разглеждане на общия неорганичен въглерод и общия органичен въглерод. Вследствие на това вместо „органичен въглерод“, за всички форми на въглерод освен карбонатите следва да се използва изразът „некарбонатен въглерод“.
 (8)Петият доклад за оценка на Междуправителствения комитет по изменение на климата
 7
 предоставя нови стойности на потенциала за глобално затопляне на парниковите газове. Поради това потенциалът за глобално затопляне на парниковите газове, използван в системата за търговия с емисии на ЕС, следва да бъде адаптиран към тези стойности и приведен в съответствие с други актове на Съюза.
 (9)След публикуването на Регламент за изпълнение (ЕС) 2018/2066 беше открита грешка във формула, използвана за определяне на емисиите на C2F6. Грешката следва да бъде поправена.
 (10)Държавите членки трябва да транспонират Директива (ЕС) 2018/2001 до 30 юни 2021 г. Тъй като мониторингът и докладването съгласно Регламент за изпълнение (ЕС) 2018/2066 се извършват на база календарна година, измененията, въведени с цел привеждане на разпоредбите на посочения регламент в съответствие с разпоредбите на Директива (ЕС) 2018/2001, следва да започнат да се прилагат едва от началото на следващия период на докладване, т.е. от 1 януари 2022 г. Датата на прилагане на другите изменения и на поправката следва да